Publication: Magyar Közlöny
Issue: MK-2011-27 (Year: 2011, Number: 27)
Era: contemporary
Section: szóló 327/2009. (XII. 29.) Korm. rendelet 6. § (1) bekezdése szerint – a belső számviteli
Paragraph Index: 69

4. Az adatszolgáltatás határideje Nem auditált jelentések: Előkészített napi jelentés Az előkészített napi jelentés lényege, hogy az adatszolgáltató napi gyakorisággal elkészíti az adatszolgáltatási rendeletben előírt tartalmú jelentést és a R. 2. § (4)-(5) bekezdése szerint biztosítja annak őrzését. A jelentést csak akkor kell megküldenie a Felügyelet részére, ha a Felügyelet egyedi felhívásban azt elrendeli. Az egyedi felhívás tartalmazza az előkészített jelentés szolgáltatásának kezdő napját (határidejét) és időtartamát. Napi jelentés A R.-ben jelenleg napi jelentésben szereplő 83NA, 83PNA és 83NB táblákat a tárgyhó utolsó munkanapjára vonatkozóan a munkanap vonatkozási dátumával (lásd Fogalmak) kell elkészíteni és a Felügyelet részére beküldeni. Ne Negyedéves jelentés Az intézmény – a 81-87. táblákat – a 83NA, 83PNA és a 83NB kivételével – negyedévente köteles a Felügyelet részére elektronikus úton a beszámolás napját követő hónap 20. munkanapjáig megküldeni. A felügyeleti változó díj bevallást (PIVDN) a Felügyeletnek küldendő negyedéves adatszolgáltatással egyidejűleg, annak részeként kell benyújtani a Felügyelet részére. A IV. negyedévi jelentés előzetes év végi nem auditált jelentésnek tekintendő, amelyben az eredmény kiszámításánál az adóelőleg helyett a tényleges pénzügyi helyzetnek megfelelő adófizetési kötelezettséget kell figyelembe venni. Auditált jelentés Az auditált jelentés lényegében megegyezik a negyedéves jelentés tábláival, de nem tartalmazza a 86A, 86B és PIVDN táblákat. Az éves auditált jelentés alapja a könyvvizsgáló által hitelesített, az intézmény arra jogosult döntéshozó szerve által (pl. közgyűlés, taggyűlés, fióktelep központjának közgyűlése vagy taggyűlése, tulajdonosi határozat) elfogadott éves beszámoló. Az adatszolgáltatónak a R. 3. § (3) és (4) bekezdésben előírt dokumentumokat az éves auditált jelentés tábláival egyidejűleg kell a Felügyelet részére elektronikus úton megküldeni. Éves jelentés A felügyeleti díj fizetésére kötelezett intézmény – a jogszabályi előírások szerint – a felügyeleti alapdíj számításáról szóló éves bevallást a tárgyévre előre nyújtja be és fizeti meg a Felügyelet részére, ha a naptári év első napján engedéllyel rendelkezik, illetve a Felügyelet nyilvántartásában szerepel. Törzsadat jelentés (éves) Az intézmény a tárgyév június 30-i állapotot tükröző törzsadatokról évente, a második negyedévre vonatkozó negyedéves jelentéssel egyidejűleg köteles a Felügyelet részére megküldeni. A jelentés vonatkozásában törzsadat alatt értjük az intézményi alapadatokra, a vezető állású személyekre [a Hpt. 2. számú melléklet III. fejezet 25. f) pontja alapján a pénzforgalmi szolgáltatási üzletág irányításáért felelős személy és helyettese], a tulajdonosokra, a minősített befolyással rendelkező személyekre, a könyvvizsgálóra, valamint a kiszervezésre vonatkozó adatokat. Eseti jelentés Ha a Felügyelet olyan esemény bekövetkezése esetén ír elő adatszolgáltatást, amelynek időpontja, gyakorisága előre nem határozható meg, az intézmény eseti jelentésben tud eleget tenni adatszolgáltatási kötelezettségének. Így pl. a törzsadatokban a kötelező éves (június 30-ai állapotot tükröző) jelentést követő változásokról eseti jelentést kell küldeni a Felügyelet részére.

Source: https://magyarkozlony.hu/hivatalos-lapok/e033a107f01f229b24b61639b1504b9baadbbdfe/dokumentumok/55df133e548a31928afa2e5e78be8d533e61efd3/letoltes